რაულ გონსალესი

რაულ გონსალეს ბლანკო (; დ. 27 ივნისი, 1977, მადრიდი, ესპანეთი) — ესპანელი ფეხბურთელი და ფეხბურთის მწვრთნელი. ფეხბურთის გულშემატკივრებში უფრო ცნობილია როგორც რაული. თამაშობდა თავდამსხმელის პოზიციაზე. საყოველთაოდ აღიარებულია რეალ მადრიდის ყველა დროის ერთ-ერთ გამორჩეულ მოთამაშედ და ასევე ერთ-ერთ უდიდეს ესპანელ ფეხბურთელად სპორტის ამ სახეობის არსებობის ისტორიაში.

ბიოგრაფია
რაული ღარიბი ოჯახის შვილი იყო. მამამისი იყო ელექტრიკი, ხოლო დედა - მოსამსახურე. ასეთ გაჭირვებაში უწევდა რაულს ბურთაობა და ამან შედეგიც გამოიღო. მისმა ტექნიკამ და გოლის ალღომ მადრიდის ატლეტიკოს ყურადღება მიიქცია. რაული აიყვანეს ბავშვთა სკოლაში მაგრამ ეს სკოლა მალევე დაიხურა. რაული გარეთ აღმოჩნდა. მამამ არ გადაუწურა ბიჭს იმედები და შანსი მისცა მადრიდის რეალის ბავშვთა სკოლაში ეცადა ბედი. სწორედ აქ დაიწყო ამ დიდებული ადამიანის ფეხბურთელად გარდაქმნა.

იგი შენიშნა რეალის მაშინდელმა დირექტორმა ხორხე ვალდანომ. და ზუტად მაშინ დაიწყო რაულმა ახალი ეპოქის შექმნა მადრიდში. 1992 წელს უკვე კასტილიის ძირითად გუნდათან ერთად ითამაშა, უმნიშვნელოვანეს მატჩში ატლეტიკოს წინააღმდეგ. ეს მატჩი რაულისთვის ორმაგად მნიშვნელოვანი იყო. ერთი ის, რომ მისი დებიუტი იყო გუნდში და მეორე, მისი მამა ესწრებოდა ამ მატჩს. ამ შეხვედრაში კსტილიამ ყველანაირი პრობლემების გარეშე მოიგო მატჩი ანგარიშით 5:0. აქედან ერთი რაულმა გაიტანა. მთელი მსოფლიო აღაფრთოვანა ამ პატარა ბიჭმა პირველივე შეხვედრაში გატანილი გოლით დაამახსოვრა მსოფლიოს თავი. სწორედ ამ მატჩიდან დაიწყო მისი გალიდერება.

რაული აძლევდა გუნდს ყველაფერს. იგი სჩადიოდა სასწაულებს მოედანზე და ულამაზესი გოლები გაჰქონდა. ის გუნდში ყველას მოწიწებით ექცეოდა და ცხოვრობდა რათა ეთამაშა ფეხბურთი. 1992 წელს რაულმა სან ვისენტეს 8 გოლი გაუტანა ერთ მატჩში. ის უფრო და უფრო უმატებდა თამაშს.

29 ოქტომბერი, 1994 წელი, ეს იყო რაულის ოცნების ხორცშესხმის დღე. მას ჰქონდა დებიუტი მადრიდის რეალის ძირითად შემადგენლობაში. თუმცა ამ მატჩამდე ერთი დღით ადრე ხორხე ვალდანომ ვარჯიშის შემდგომ გაიყვანა პატარა 17 წლის რაული გვერდით და უთხრა: “მისმინე ბიჭო, ოღონდ გული არ წაგივიდეს, ხვალ თამაშობ”!!! ეს იყო რაულისთვის ყველაფერი. ამის მოსმენაზე იგი ბავშვობიდან ოცნებობდა.

მოკლედ იმ შეხვედრაში რეალი დამარცხდა, თუმცა აღსანიშნავი იყო ვალდანოს და ჟურნალისტები კომენტარები. ვალდანომ განაცხადა ნამატჩევს: ” როდესაც რაულს ეს სიტყვები ვუთხარი, მის თვალებში ველოდი შიშის და უსუსურობის დანახვას, მაგრამ მე რაულში ანთებული თალები და ბრძოლის ჟინი დავინახე”. ჟურნალისტებმა აქეს და ადიდეს გონსალესი. ის შეუჩერებლად შერაცხეს და მეტიც მას ფერარის ბოლიდს ადარებდნენ.მოკლედ რულმა თქვა თავისი სიტყვა და დაიწყო გუნდის აღმასვლაც.

ყველამ ვიცით, რომ ყოველთვის ყველაფერი ისე არ ხდება როგორც გვინდა და სწორედ ამ პრინციპიდან გამომდინარე უნდა ითქვას, რომ რაული გაჩერდა. თითქოს იგი უბრალოდ გაქრა ფეხბურთიდან. მაშინდელი რეალის მწვრთნელი იუპ ჰაინკესი ბრაზობდა, რომ რაული გაძღა მილიონებით და აღარ სურდა თამაში. მან ხელფასი შეუმცირა რაულს, ანუ რაული სრულ ბანკროტში მოყვა. მწვრთნელი მუდამ აკრიტიკებდა და აღარ აძლევდა თამაშის საშუალებას. რაული გახდა აგრესიული ყველას მიმართ. მან განაცხადა: “თუ ვინმე დამიპირისპირდება მიკროფონით, მე მას დავსჯი”.

რაულის ასეთი მდგომარეობა არც ჟურნალისტებს და ინჩასებს არ გამოპარვიათ. ჟურნალისტებმა გამოაქვეყნეს საშინელი სტატიები რაულზე. პრესა იუწყებოდა, რომ ბლანკო სვამდა და ნარკოტიკებს ეტანებოდა. ამის შემხედვარე გულშემატკივრები სტვენით ეგებებოდნენ რაულს და მის მიმართ სიყვარული უცებ სიძულვილმა შეცვალა.

და როდესაც რაული ასეთ მდგომარეობაში იყო, მან გაიცნო ფოტომოდელი სანსი. სწორედ ამ ადამიანს უმადლოდეთ, რომ დღეს რაული სანიმუშოა რეალში. მათ იქორწინეს და ამის შემდგომ სულ სხვა რაული ვიხილეთ. თითქოს გამოცვალეს იგი და სხვა რაული გამოუშვეს როგორც მოედანზე, ისე ცხოვრების აზპარეზზეც. რაულმა დაიწყო თამაში, მეტიც მან დაიბრუნა ის დიდებული ფორმა რომელშიც იგი უახლოეს წარსულში იმყოფებოდა და დაიწყო თავბრუ დამხვევი გოლების გატანა. იგი ყველა გატანილ გოლს მეუღლეს უძღვნიდა, მისი ცნობილო “კალიცო” მუდამ ყურადღების ეპიცენტრში იყო.

რაული ყოველი გოლის შემდეგ კოცნიდა ბეჭედს. გულშემატკივარსაც შემოუტრიალდა გული რაულზე და სწორედ ამ დროიდან მოყოლებული მან დაიმსახურა დიდი პატივისცემა. გუნდის ხელმძღვანელობამ უმალ მოუმატა ხელფასი რაულს და კონტრაქტი გაუხანგრძლივა 2006 წლამდე. რაული იბრუნებდა ძველ დიდებას მაშინ როცა კლუბში გადმოდიოდნენ ფიგუ, ზიდანი, რონალდო, ბეკჰემი. მან დიდი სამუშაო გასწია, მხოლოდ ერთი ნაკლი დაეტყო გოლების გატანას უკლო. ესპანეთის ნაკრებში კი რაულს გოლი გოლზე გაჰქონდა. ამის მიზეზად ფეხბურთელის პასიურობას აბრალებდნენ. თუმცა ვერავინ ხედავდა, რომ რაული თავდამსმელად არ თამაშობდა.

დაიწყო რაულის კრიტიკა, ამას მოჰყვა მისი ნაკრებს მიღმა დატოვება. ლუის არაგონესის დანიშვნის შემდეგ რაულს პრაქტიკულად აღარ იძახებედნენ ნაკრებში. ამ ყველაფერმა ფეხბურთელს უფრო შემატა მოტივაცია და უფრო მოუმატა თამაშს. თუმცა გოლების სიმწირით მოიკოჭლებდა.

2007 წლის ზაფხულში რეალს დაენიშნა ახალი მწვრთნელი და სწორედ მაშინ გამოჩნდა, რომ რაულის გოლების არ გატანა მისი ბრალი სულაც არ იყო, არამედ იმის ბრალი გხლდათ, რომ მას არ ათამაშებდნენ თავდამსხმელის პოზიციაზე. შუსტერმა ზუსტად შეურჩია ის ადგილი სადაც მას ყველაზე კარგად გამოსდის თამაში. მან რაული ასწია წინ. ამით ყველანაირ კრიტიკას ბოლო მოეღო, რადგან რაული მიმდინარე სეზონში დიდებულად გამოიყურება. ის სწორედ იმ რაულს ჰგავს, რომელიც ადრე ბრწყინავდა და ახარებდა გულშემატკივარს.

აქამდე თუ რაულს აკრიტიკებდა პრესა, ახლა ესპანეთის ნაკრების მთავარი მწვრთნელი მოჰყვა მის ეპიცენტრში. ყველა ფიქრობს, რომ რაულს დიდი სარგებლის მოტანა შეუძლია ნაკრებისთვის, მაგრამ არაგონესი არადა არ იძახებს მას ნაკრებში.

ეს წესით მტკივნეული უნდა ყოფილიყო მადრიდელთა თილისმისთვის, მაგრამ თქვენ წარმოიდგინეთ სულაც არ ადარდებს არაგონესის გადაწყვეტილებები და განაგრძობს მუშაობას რათა ყველა დაანახოს, რომ იგი ისევ ნომერ პირველია.

მიღწევები
საკლუბო
რეალ მადრიდი: (16)
ლა ლიგა (6): 1994–95, 1996–97, 2000–01, 2002–03, 2006–07, 2007–08
ესპანეთის სუპერთასი (4): 1997, 2001, 2003, 2008
უეფა-ს ჩემპიონთა ლიგა (3): 1997–98, 1999–2000, 2001–02
უეფა-ს სუპერთასი (1): 2002
საკონტინენტთაშორისო თასი (2): 1998, 2002
შალკე 04: (2)
გერმანიის თასი (1): 2010–11
გერმანიის სუპერთასი (1): 2011
ალ-სადი: (2)
კატარის პრემიერ ლიგა: 2012–13
კატარის ემირის თასი: 2014
კოსმოსი
ჩრდ. ამერიკის საფეხბურთო ლიგა: საგაზაფხულო სეზონი 2015

ინდივიდუალური
ტელმო სარას თასი: 1995–96, 1998–99, 2000–01, 2002–03
ლა ლიგის საუკეთესო ესპანელი მოთამაშე: 1996–97, 1998–99, 1999–2000, 2000–01, 2001–02
პიჩიჩის თასი: 1998–99, 2000–01
მსოფლიოს წლის საუკეთესო ბომბარდირი ვერსიით: 1999
ევრო 2000 შესარჩევი ეტაპის საუკეთესო ბომბარდირი
უეფა-ს ჩემპიონთა ლიგის საუკეთესო ბომბარდირი: 1999–2000, 2000–2001
უეფა-ს ჩემპიონთა ლიგის საუკეთესო ასისტენტი: 2002–03
უეფა-ს წლის საუკეთესო საკლუბო თავდამსხმელი: 1999–2000, 2000–01, 2001–02
ევრო 2000 სიმბოლური ნაკრების წევრი: 2000
ლა ლიგის საუკეთესო ბომბარდირი: 1998–1999, 2000–2001
ევროპის წლის საუკეთესო ფეხბურთელის ვერცხლის ბურთის მფლობელი: 2001
ფიფა-ს წლის მესამე საუკეთესო ფეხბურთელი: 2001
ესპანეთის თასის საუკეთესო ბომბარდირი: 2001–02, 2003–04
ფიფა-ს ასეული ( 100): 2004
ლა ლიგის წლის საუკეთესო ფეხბურთელის დი სტეფანოს პრიზი: 2007–08
ესპანური სპორტული გაზეთის ჯილდოს -ს მფლობელი: 2009
ბრინჯაოს ბუცი: 1999, 2001